Boikot, Lupus dan Sekat

Boikot, Lupus dan Sekat (BDS) ialah gerakan pimpinan Palestin yang mempromosikan boikot, lupus dan sekatan ekonomi terhadap Israel. Matlamat gerekan ini adalah bagi menekan Israel untuk memenuhi apa yang disifatkan oleh gerakan BDS sebagai kewajipan Israel di bawah undang-undang antarabangsa, yang ditakrifkan sebagai penarikan diri dari wilayah yang diduduki, penghapusan penghalang pemisah di Tebing Barat, kesaksamaan penuh untuk warga Arab-Palestin Israel, dan "menghormati, melindungi, dan mempromosikan hak pelarian Palestin untuk kembali ke rumah dan harta benda mereka". Gerakan ini dianjurkan dan diselaraskan oleh Jawatankuasa Kebangsaan BDS Palestin.

BDS meniru gerakan anti-apartheid di Afrika Selatan. Para penyokongnya membandingkan nasib rakyat Palestin dengan orang kulit hitam Afrika Selatan semasa era apartheid. Bantahan dan persidangan menyokong gerakan itu telah diadakan di beberapa negara. Maskotnya, yang menampilkan logonya, ialah Handala, simbol identiti Palestin dan "hak pulang".

Beberapa pengkritik menuduh gerakan BDS sebagai antisemitisme,; ; ;  di mana tuduhan tersebut dinafikan oleh gerakan itu, dan memanggilnya sebagai percubaan untuk menggabungkan antisemitisme dengan anti-Zionisme. Lobi Israel di Amerika Syarikat telah menjadikan tentangan terhadap BDS sebagai salah satu keutamaannya. Sejak tahun 2015, pemerintah Israel telah membelanjakan berjuta-juta dolar untuk mempromosikan pandangan bahawa BDS adalah antisemitik dan mengharamkannya secara sah di negara asing. Penyokong BDS melihatnya sebagai gerakan hak asasi manusia.

 Rujukan 

 Petikan 

 Sumber 
 Buku 








































































 Rencana jurnal 
















 Lain-lain 




















































 Pautan luar 


Kategori:Pertubuhan yang diasaskan pada 2005